Legal Document

Category: 155

Text:
63. ΠΡΟΕΔΡΙΚΟΝ ΔΙΑΤΑΓΜΑ της 14 Φεβρ./19 Μαρτ. 1981 (ΦΕΚ  Δ΄142) Περί τροποποιήσεως του από 23.6.1978 Π.Δ/τος «περί καθορισμού συντελεστών δομήσεως περιοχής Αθηνών». Έχοντες υπ' όψει: 1.Τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 9 και 85Α αυτού. 2.Τας διατάξεις του Νόμ. 947/1979 «περί οικιστικών περιοχών» (ΦΕΚ 169/Α) και ειδικώτερον του άρθρ. 62 παρ. 1) αυτού. 3.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α) και ειδικώτερον των άρθρ. 2, 5 και 7 αυτού. 4.Την από 15.9.1980 αιτιολογική έκθεση της Δ/νσεως Πολεοδομικών Μελετών Μείζονος Πρωτευούσης (Β2). 5.Ως και την υπ’ αριθ. 1299/1980 γνωμοδότησιν του Συμβουλίου της Επικρατείας, προτάσει του Υπουργού Χωροταξίας, Οικισμού και Περιβάλλοντος, αποφασίζομεν: Άρθρον Μόνον.-Τροποποιείται το άρθρ. 1 του από 23.6.1978 Π.Δ/τος «περί καθορισμού συντελεστών δομήσεως περιοχής Αθηνών» (ΦΕΚ 312/Δ) κατά το εν αυτώ μνημονευόμενον διάγραμμα υπ’ αριθ. Γ19874/1978 πράξις του Γενικού Διευθυντού Οικισμού του Υπουργείου Δημοσίων Έργων, καθοριζομένων νέων ορίων των τομέων VXXI, VI, VIIa και Χ δια της υπαγωγής τμήματος του τομέως VIII εις τον τομέα VI, ως και τμημάτων των τομένων VIII και Χ, εις τον τομέα VIIα, ως εμφαίνεται εις το υπό του Γενικού Διευθυντού Οικισμού θεωρημένον δια της υπ’ αριθ. Γ .1107/1981 πράξεως αυτού σχετικόν πρωτότυπον διάγραμμα υπό κλίμακα 1:10.000, του οποίου συνοπτικόν αντίτυπον δημοσιεύεται μετά του παρόντος. «Ο μέγιστος αριθμός ορόφων των οικοδομών των κειμένων εντός του δια του παρόντος καθοριζομένου τομέως VIIα (περιοχή Γαλατσίου) καθορίζονται εις 4 εν προσόψει και είς εν εσοχή». Το άνω μέσα σε «» εδάφιο προστέθηκε από το Π.Δ/μα της 19 Δεκ. 1981-15 Ιαν. 1982 (ΦΕΚ Δ΄18). - 96 23.Ε.α.62-63 Σχέδιο Πόλεως Αθηνών Πειραιώς